সম্প্রতি সাউথ সিটি মলের ‘স্টারমার্ক’-এ হয়ে গেল গায়ক অমিত কুমারের নতুন অ্যালবামের উদ্বোধন। ‘দু চোখে শ্রাবণ’ অ্যালবামের গানগুলির সুর দিয়েছেন দেবজিৎ রায়। এই অ্যালবাম লঞ্চ অনুষ্ঠানে অমিত কুমার-সহ উপস্থিত ছিলেন চিত্রপরিচালক গৌতম ঘোষ, আন্তর্জিক খ্যাতিসম্পন্ন তবলা বাদক তন্ময় বোস। অনুষ্ঠানটি সঞ্চালনা করেছেন দেবাশিস বসু। 

‘দু চোখে শ্রাবণ’-এর প্রকাশ অনুষ্ঠান
‘দু চোখে শ্রাবণ’ এই বছরের একেবারে নতুন পুজোর গানের অ্যালবাম, যেখানে রয়েছে পাঁচটি গান। গানের গীতিকারেরা হলেন শ্রীরাজ মিত্র, রাজীবতরুণ সিংহ এবং দেবজিৎ রায় নিজেই। অ্যালবামে যে গানগুলি রয়েছে সেগুলির মধ্যে উল্লেখযোগ্য হল— ‘দু চোখে শ্রাবণ’, ‘হয়তো তোমায় পাবো বলে’, ‘মা, চলে আয়’। এর মধ্যে ‘মা’ গানটির মধ্যে দিয়ে অমিত কুমার নিজের মায়ের প্রতি শ্রদ্ধা জানিয়েছেন। অ্যালবামটির টাইটেল-গানটিতে রয়েছে সেমি-ক্ল্যাসিক্যালের ছোঁয়া। 
আরও পড়ুন 
সর্বকালের সেরা মিউজিক অ্যালবাম! 
এই অ্যালবামের প্রযোজক জানিয়েছেন, এই অ্যালবামে রয়েছে হারানো দিনের গানের ছোঁয়া। পুরনো দিনের গানের স্বাদ ফিরিয়ে আনতেই তাঁদের এই প্রচেষ্টা।